দিন দিন এর সংখ্যা যখন বেড়েই চলেছে তখন নিরাপদ রক্তের অভাব মিটাতে উপজেলার জালালপুর ইউনিয়নের ফেকামারা গ্রামের সদ্য স্নাতক (সম্মান) ডিগ্রি লাভ করা তরুণ সংগঠক বদরুল আলম নাঈমের নেতৃত্বে ২০১২ সালে গড়ে উঠেছে কটিয়াদী রক্তদান সমিতি। শুরু করেন একজন সুস্থ ব্যক্তির রক্তদানের বিষয়ে সচেতনতা সৃষ্টি, মানবতার কল্যাণে নিজেকে নিয়োজিত করার বিষয়ে যুবক-যুবতীদের উদ্বুদ্ধ করণ। তার ডাকে সাড়া দিয়ে জরুরী প্রয়োজনে রক্তের অভাব মিটাতে স্বেচ্ছায় রক্তদানে আগ্রহী এমন সাত শতাধিক যুবক যুবতী ইতিমধ্যে সমিতির সদস্য হয়েছেন। প্রায় প্রতিদিনই কোন না কোন সদস্য মূমূর্ষু রোগিকে স্বেচ্ছায় রক্ত দিতে ছুটে যাচ্ছেন উপজেলা বা জেলা সদরের কোন না কোন হাসপাতালে।